Samandráttur: Línuskip: Tað eru fimm ísfiskalínuskip, sum fiska við Grønland. Tey fiska mest tosk. Vit vantað trý koma at landa miðskeiðis ella síðst í vikuni, meðan hini bæði neyvan landa í vikuni. Tvey ísfiskalínuskip eru við Ísland. Tey koma at landa miðskeiðis í vikuni. Tey hava ein blanding av toski, longu, brosmu og hýsu. Tvey frystilínuskip eru eisini við Ísland. Undir Føroum er bara eitt línuskip til fiskarí. Tað er á svartkalvaveiðu og landar helst síðst í vikuni. Okkurt av línuskipunum, sum liggja við bryggju, fara út í næstum. Útróður: Streymurin verður góður og veðri verður eisini gott, so umstøðurnar skuldi verði tilvildar fyri útróðri. Men tað er ring fiskitíð hjá útróðrabátunum, so tí eru ikki so nógvir bátar, sum rógva út fyri tíðina. Djúpvatnstrolarar: Tríggjir fiska upsa og koma møguliga at landa síðst í vikuni. Ein fiskar blálongu og stinglaks og ein frystitrolari er farin til Eysturgrønlands at fiska svartkalva. Partrolarar: Teir flestu eru til fiskarí. Fiskiskapurin hevur verði góður eftir upsa, men er minkaður nakað nú. Trolbátar: Tríggjir eru norðanfyri og fiska tosk og hýsu og nakað av upsa. Eisini fáa teir nakað av flatfiski. Landað miðskeiðis ella síðst í vikuni. Tveir eru á landleiðini. Annar landar mánadagin, meðan hin landar síðst í vikuni. Tveir trolbárafara helst út um vikuskiftið, antin á landleiðini ella norðum at fiska tosk og hýsu. Garnaskip: Tvey fiska svartkalva, og koma helst bæði at landa síðst í vikuni, brúkiligt fiskarí. Eitt fiskar havtasku.